CELEX: 62021TN0174
Language: mt
Date: 2021-03-31 00:00:00
Title: Kawża T-174/21: Rikors ippreżentat fil-31 ta’ Marzu 2021 – Agrofert vs Il-Parlament

31.5.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 206/34
            
         
      Rikors ippreżentat fil-31 ta’ Marzu 2021 – Agrofert vs Il-Parlament
      (Kawża T-174/21)
      (2021/C 206/42)
      Lingwa tal-kawża: iċ-Ċek
      
         Partijiet
      
      
         Rikorrent: Agrofert a.s. (Praga, ir-Repubblika Ċeka) (rappreżentant: S. Sobolová, avukata)
      
         Konvenut: Il-Parlament Ewropew
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tqis ir-rikors ammissibbli u fondat;
               
            
                  —
               
               
                  tannulla d-Deċiżjoni tal-Parlament Ewropew tal-15 ta’ Jannar 2021, A (2019) 8551 C (D 300153), li fiha r-rikorrenti ġiet miċħuda l-aċċess għad-dokumenti mitluba abbażi tar-Regolament (KE) Nru 1049/2001 tal-Parlament Ewropew u tal-Kunsill tat-30 ta’ Mejju 2001 dwar l-aċċess pubbliku għad-dokumenti tal-Parlament Ewropew, tal-Kunsill u tal-Kummissjoni;
               
            
                  —
               
               
                  tikkundanna lill-konvenut għall-ispejjeż;
               
            
                  —
               
               
                  tadotta l-miżuri kollha li hija tqis neċessarji.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka żewġ motivi.
      
                  1.
               
               
                  L-ewwel motiv ibbażat fuq nuqqas ta’ għoti ta’ prova min-naħa tal-konvenut li l-kundizzjonijiet għar-rifjut tal-aċċess għad-dokumenti mitluba ġew issodisfatti skont ir-Regolament (KE) Nru 1049/2001 tal-Parlament Ewropew u tal-Kunsill tat-30 ta’ Mejju 2001 dwar l-aċċess pubbliku għad-dokumenti tal-Parlament Ewropew, tal-Kunsill u tal-Kummissjoni. L-iżvelar tad-dokumenti mitluba ma setax iwassal għall-ksur tal-protezzjoni tal-għan tal-investigazzjoni, kif sostna l-konvenut. Il-konvenut ma tax prova li, permezz tal-iżvelar ta’ dokumenti li l-kontenut tagħhom diġà huwa parzjalment magħruf mill-pubbliku, jista’ jirriżulta xi riskju ta’ theddida konkreta u reali għal din l-investigazzjoni, u wisq inqas riskju raġonevolment prevedibbli.
               
            
                  2.
               
               
                  It-tieni motiv ibbażat fuq, barra minn hekk, injorament komplet min-naħa tal-konvenut tal-interess pubbliku superjuri għall-iżvelar tad-dokumenti mitluba, li f’dan il-każ jinkludi l-osservanza tal-valuri tal-Istat tad-dritt filwaqt li jinżammu d-drittijiet u l-libertajiet fundamentali.